钦定古今图书集成/方舆汇编/边裔典/第140卷 > 勒毕国
## 钦定古今图书集成/方舆汇编/边裔典/第140卷 > 勒毕国

元封五年，勒毕国贡细鸟，以方尺之玉笼盛数百头，
形如大蝇，状似鹦鹉，声闻数里之间，如黄鹄之音也。
国人常以此鸟候时，亦名曰“候日虫。”帝置之于宫内，
旬日而飞尽。帝惜，求之不复得。明年，见细鸟集帷幕，
或入衣袖，因名蝉。宫内嫔妃皆悦之，有鸟集其衣者，
辄蒙爱幸。至武帝末，稍稍自死，人犹爱其皮，服其皮，
多为丈夫所媚。

勒毕国人，长三十，有翼，善言语戏笑，因名“善语国。”常
群飞往日下晒曝，身热乃归，饮丹露为浆。丹露者，日
初出时露汁如珠也。〈按原本人长三十疑十字讹〉